**Eugena Kvaternika 1**



**„**

**32000 Vukovar**

**Hrvatska**

**OIB: 56322851415**

[www.cuvarisrpskogidentiteta.hr](http://www.cuvarisrpskogidentiteta.hr)

predsednik@cuvarisrpskogidentiteta.hr

**P R O P O Z I C I J E**

**12. MEĐUNARODNI FESTIVAL**

**“PRVA HARMONIKA SLAVONIJE, BARANJE I ZAPADNOG SREMA”**

**Vukovar 2024.**

**Član 1.**

Međunarodni festival “Prva harmonika Slavonije, Baranje i zapadnog Srema, Vukovar 2024.“ (u dalјem tekstu: takmičenje) je festival muzičara koji sviraju harmoniku. Takmičenje je međunarodnog karaktera. **Organizator** takmičenja je Udruženje ČUVARI SRPSKOG IDENTITETA, sa sedištem u Vukovaru na adresi Eugena Kvaternika 1.

**Član 2.**

Pravo da se takmiče za titulu “ Prva harmonika Slavonije, Baranje i zapadnog Srema, Vukovar 2024.“ imaju svi zainteresovani, i to pod uslovima iz ovih Propozicija.

Takmičari koji su titulu **PRVA HARMONIKA SLAVONIJE, BARANJE I ZAPADNOG SREMA,** već osvojili u određenoj kategoriji ne mogu se ponovo takmičiti u istoj, ali se mogu takmičiti u kategoriji za starije uzraste, bez obzira da li im po godinama starosti pripadaju.

 **Član 3.**

Takmičari se nadmeću u izvođenju kompozicija različitih žanrova u sledećim starosnim kategorijama:

- **petlići**, do 10 godina,

- **pioniri**, od 10 - 12 godina,

- **stariji pioniri**, od 12 - 14 godina,

- **mlađi juniori**, od 14 - 16 godina,

- **juniori**, od 16 - 18 godina,

- **seniori**, od 18 - 30 godina,

- **duet takmičara mlađih** od 15 godina,

- **duet takmičara starijih** od 15 godina.

Za starosnu granicu računa se godina rođenja i ona se utvrđuje važećim dokumentom. U kategoriji dueta, uzima se, kao validna, godina rođenja starijeg člana dueta. Festivalski odbor zadržava pravo pomeranja termina održavanja finala u zavisnosti od okolnosti koje su bitne za kvlitetno održavanje takmičenja.

Svaki takmičar, po sopstvenoj proceni, može se prijaviti za takmičenje u jednoj, višoj, kategoriji od one kojoj generacijski pripada.

 **Član 4.**

Zainteresovani takmičari prijavlјuju se organizatoru putem prijava – obrazaca, koje propisuje Organizator i objavlјuje na veb strani [**www.cuvarisrpskogidentiteta.hr**](http://www.cuvarisrpskogidentiteta.hr)i mogu ih dostaviti lično, poštom, u elektronskoj formi, putem emaila: predsednik@cuvarisrpskogidentiteta.hr ili todicdr@gmail.com u roku koji za to bude određen ili direktno na dan takmičenja, neposredno pre njegovog početka.

 **Član 5.**

Takmičari, za učešće na festivalu, organizatoru ne plaćaju kotizaciju.

 **Član 6.**

Pre nastupa, za sve faze takmičenja, kandidati u Prijavi navode lične podatke i prilažu na uvid izvod iz matične knjige rođenih, ili drugu ličnu dokumentaciju (npr. ličnu kartu, pasoš, zdravstvenu) i opredelјuju se za takmičarsku kategoriju.

Navođenje netačnih podataka povlači diskvalifikaciju u bilo kojoj etapi takmičenja.

 **Član 7.**

Raspored nastupa takmičara na takmičenju određuje se žrebom ili u skladu sa pravilima koje odredi organizator.

Preslušavanje takmičara prati direktno stručni žiri u mestu održavanja Festivala.

  **Član 8.**

Ocenjivanje (bodovanje) takmičara vrši žiri koji određuje Festivalski odbor. Funkciju Festivalskog odbora vrši Organizacioni odbor koji može imati i prošireni sastav koji uklјučuje eminentne stručnjake iz oblasti harmonike. Jedan član Festivalskog odbora obavezno je i jedan član žirija Festivala. Sekretar žirija i Festivala pomaže žiriju u radu. Na odluku žirija, takmičar može da uloži prigovor Fetivalskom odboru, u roku od 8 (osam) dana od datuma njenog donošenja.

Nekorektno i nedolično ponašanje takmičara ili njihovih roditelјa i nastavnika (verbalno ili na drugi način vređanje članova žirija, organizatora, takmičara, neopravdano kašnjenje na početak preslušavanja, uništavanje diploma, pehara, nagrada, nepoštovanje dres koda i ostali vidovi nedoličnog ponašanja u javnosti) povlači diskvalifikaciju takmičara.

  **Član 9.**

Stručni žiri sačinjavaju četiri člana, po odluci Festivalskog odbora.

Stručni žiri mogu činiti dosadašnji pobednici Festivala, eminentni muzički umetnici, muzikolozi, etnomuzikolozi, profesori muzike, kompozitori, muzički urednici radija ili televizije. Organizator određuje sastav žirija za takmičenja, s tim što je u obavezi da u njegov sastav uklјuči najmanje jednog člana žirija iz sastava koji će ocenjivati takmičare u Finalu u Sokobanji.

 **Član 10.**

Žiri vrednuje kandidate ocenama od 1-10. Ocene se upisuju u obrasce koji ostaju u dokumentaciji takmičenja. Ukoliko neko od takmičara nastupi kao učenik člana žirija, onda se za tog člana žirija uzima prosečna ocena ostalih članova žirija (učitelј ne ocenjuje svog učenika).

 **Član 11.**

Zbog ujednačenosti kvaliteta izvedenih numera pojedinih kandidata, u izuzetnim slučajevima, žiri od kandidata može zahtevati da svira dodatne numere i proširiti program izvođenja, tj. nadsviravanje kandidata. Stručni žiri može zahtevati od takmičara da odsvira dodatnu kompoziciju, po svom izboru, ali i iz zadate umetničke oblasti od strane žirija.

 **Član 12.**

Za Festival i takmičenje kandidati moraju da spreme takmičarski program koji će biti sastavlјen od:

**ZA TAKMIČENјE:**

**1.Petlići:**

- dve numere:

1. kolo ili oro i

2. pesma izvorna ili komponovana u duhu tradicionalne narodne muzike.

**2. Pioniri:**

- tri numere:

1. pesma izvorna ili komponovana u duhu tradicionalne narodne muzike,

2. kolo ili oro u laganom tempu i

3. kolo ili oro u brzom tempu.

**3.Stariji pioniri:**

**-** četri numere:

1. pesma u tempu rubato, izvorna ili komponovana u duhu tradicionalne narodne muzike,

2. pesma u tempu izvorna ili komponovana u duhu tradicionalne narodne muzike,

3. kolo ili oro u laganom tempu i

4. kolo ili oro u brzom tempu.

 **4. Mlađi juniori – od 14 - 16 godina:**

**-** pet numera:

1. pesma u tempu rubato, izvorna ili komponovana u duhu tradicionalne narodne muzike,

2. pesma u tempu izvorna ili komponovana u duhu tradicionalne narodne muzike,

3. kolo ili oro u laganom tempu,

4. kolo ili oro u brzom tempu i

5. po izboru - romansa, starogradska, kompozicija iz opusa svetske popularne lake muzike ili

 virtuozna numera.

**5. Dueti takmičara mlađih od 15 godina**:

- tri numere:

1. pesma izvorna ili komponovana u duhu tradicionalne narodne muzike,

2. kolo ili oro u laganom tempu i

3. kolo ili oro u brzom tempu.

**6**. **Juniori – od 16 – 18 godina:**

**-** šest numera:

1. pesma u tempu rubato, izvorna ili komponovana u duhu tradicionalne narodne muzike,

2. pesma u tempu izvorna ili komponovana u duhu tradicionalne narodne muzike,

3. kolo ili oro u laganom tempu,

4. kolo ili oro u brzom tempu,

5. po izboru - srpsko, makedonsko, bugarsko, vlaško ili rumunsko kolo (Napomena: Prilikom

 izbora jednog od navedenih žanrova, takmičar ne može izabrati onaj, koji je već svirao

 pod tačkama 3. i 4. u ovoj kategoriji) i

6. po izboru - romansa, starogradska, kompozicija iz opusa svetske popularne lake muzike

 ili virtuozna numera.

**7. Seniori - od 18 - 30 godina:**

**-** šest numera:

1. pesma u tempu rubato, izvorna ili komponovana u duhu tradicionalne narodne muzike,

2. pesma u tempu izvorna ili komponovana u duhu tradicionalne narodne muzike,

3. kolo ili oro u laganom tempu,

4. kolo ili oro u brzom tempu,

5. po izboru - srpsko, makedonsko, bugarsko, vlaško ili rumunsko kolo (Napomena: Prilikom

 izbora jednog od navedenih žanrova, takmičar ne može izabrati onaj, koji je već svirao

 pod tačkama 3. i 4. u ovoj kategoriji) i

6. po izboru - romansa, starogradska, kompozicija iz opusa svetske popularne lake muzike

 ili virtuozna numera.

**8. Duet takmičara starijih od 15 godina**

 – pet numera:

1. pesma u tempu rubato, izvorna ili komponovana u duhu tradicionalne narodne muzike,

2. pesma u tempu izvorna ili komponovana u duhu tradicionalne narodne muzike,

3. kolo ili oro u laganom tempu,

4. kolo ili oro u brzom tempu i

5. po izboru - vituozna kompozicija.

**Član 13.**

Takmičar može izvoditi program uz pomoć notnog teksta.

Žiri može zahtevati da takmičar odsvira samo jedan krug određene numere, ili da od takmičara zatraži da neku numeru dodatno odsvira. Žiri može i da prekine nastup kandidata.

Svaki takmičar dužan je da po završetku izvođenja zadatog programa izvede pred čanovima stručnog žirija i numeru koju je izabrao za **javni nastup**, za slučaj da ostvari plasman od 1. - 3. mesta.

Izvođenje ove kompozicije se ne ocenjuje. **Izvođač ovu numeru izvodi stojeći**.

**Član 14.**

Na takmičenju je dozvolјeno sviranje isklјučivo na harmonici sa standard basovima. Bariton basovi su dozvlјeni isklјučivo u slučaju kada takmičar izabere kompoziciju iz opusa svetske klasične muzike.

**Član 15.**

Žiri proglašava pobednika u svakoj od kategorija. Titula “PRVA HARMONIKA SLAVONIJE, BARANјE I ZAPADNOG SREMA – Vukovar - SVEUKUPNI POBEDNIK može pripasti takmičaru koji pripada bilo kojoj takmičarskoj kategoriji, u skladu sa odlukom stručnog žirija**.**

Ukoliko je sveukupni pobednik, odnosno nosilac titule "Prva harmonika SBiZS - Vukovar" iz mlađih takmičarskih kategorija, za istu titulu moći će da se takmiči i tokom narednih festivala, a konačno dok ne osvoji istu titulu u kategoriji seniora.

**Član 16.**

Organizator za sveukupnog pobednika Festivala obezbeđuje (neposredno ili putem prijema donacije – sponzorstva), vrednu nagradu u skladu sa odlukom Organizatora.

**Član 17.**

Takmičari su dužni da na zahtev Organizatora učestvuju u pratećim manifestacijama.

**Član 18.**

Tokom svih faza takmičenja i tokom javnih nastupa u kojima se pominje ime Festivala svaki takmičar / odnosno nosilac titule, je u obavezi da poštuje propisan dres kod.

Minimum pravila u vezi sa odevanjem podrazumevaju sledeće:

Za takmičarski deo:

- pantalone (ili tamni džins, klasičnog kroja /za takmičarke moguć izbor i klasične suknje),

- košulјa sa kragnom,

- prikladne patike ili cipele.

Za revijalni deo (nastup na pozornici u Vukovaru):

- tamne pantalone (za takmičarke moguć izbor i klasične suknje),

- košulјa sa kragnom,

- cipele.

Ukoliko takmičar ne ispoštuje postavlјena pravila odevanja, biće isklјučen iz navedenih faza takmičenja ili javnih nastupa, bez obzira na rezultate koje na tačmičenju ostvari.

Svi takmičari koji nastupaju u revijalnom delu program izvode u stojećem stavu.

**Član 19.**

Ukoliko organizator ovog Festivala zaklјuči ugovor sa nekom medijskom kućom ili produkcijom o produkciji audio/video materijala, ili drugog projekta o ovom takmičenju, učesnici nemaju pravo na autorsku naknadu.

Popunjenom i potpisanom prijavom, svaki takmičar se u potpunosti saglasio sa ovim Propozicijama i bezuslovno prihvata sve njene odredbe.

**Član 20.**

Koncept i sadržinu revijalnog dela Festivala, kao i prateće događaje Festivala kreira Organizator Festivala.

**Član 21.**

Umetničkog direktora festivala određuje Festivalski odbor, a bira se iz redova eminentnih muzičkih umetnika, muzikologa, etnomuzikologa, profesora muzike, kompozitora, muzičkih urednika radija ili televizije, oblasti filma i pozorišta.

**Član 22.**

Za svoj rad Umetnički direktor odgovara Festivalskom odboru.

**Član 23.**

Radi praćenja toka takmičenja i društvene verifikacije takmičenja festivala, organizator obrazuje Festivalski odbor.

Festivalski odbor mogu da čine i predstavnici organizatora kao muzički pedagozi, priznati harmonikaši i drugi, za koje se odluči organizator.

**Član 24.**

Za eventualne sporove po ovim Propozicijama nadležan je mesno nadležni sud.

Vukovar, 25.04.2024. godine

 Čuvari srpskog identiteta

 Predsednik

 Dragan Todić, dipl.pravnik